Diari Oficial de la Generalitat Valenciana


Sumari del DOGV 6515, del 06-05-2011 (2011/5112)

RESOLUCIÓ de 4 de maig de 2011, del director general de Personal, de la Conselleria d'Educació, per la qual es declaren aprovades les llistes provisionals d'admesos i exclosos per a participar en els procediments selectius d'ingrés, accessos i adquisició de noves especialitats en els cossos docents de professors d'Ensenyança Secundària i professors tècnics de Formació Professional, convocats per Resolució de 10 de març de 2011, de la Conselleria d'Educació, i per la qual es convoca els aspirants declarats no exempts a la realització de la prova de coneixements dels idiomes oficials de la Comunitat Valenciana i a la prova d'espanyol per a estrangers.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6515

Data del DOGV
:   06-05-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/5112


Data del document
:   04-05-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

RESOLUCIÓ de 4 de maig de 2011, del director general de Personal, de la Conselleria d'Educació, per la qual es declaren aprovades les llistes provisionals d'admesos i exclosos per a participar en els procediments selectius d'ingrés, accessos i adquisició de noves especialitats en els cossos docents de professors d'Ensenyança Secundària i professors tècnics de Formació Professional, convocats per Resolució de 10 de març de 2011, de la Conselleria d'Educació, i per la qual es convoca els aspirants declarats no exempts a la realització de la prova de coneixements dels idiomes oficials de la Comunitat Valenciana i a la prova d'espanyol per a estrangers. [2011/5112]  
  
  
De conformitat amb el que disposa la base 4 de la Resolució de 10 de març de 2011, de la Conselleria d'Educació (DOCV de 31 de març) per la qual es convoquen procediments selectius d'ingrés, accessos i adquisició de noves especialitats en els cossos docents de professors d'Ensenyança Secundària i professors tècnics de Formació Professional, esta Direcció General de Personal ha resolt:  
  
Primer  
Declarar inicialment aprovades les llistes provisionals d'aspirants admesos i exclosos per a participar en els procediments selectius d'ingrés, accessos i adquisició de noves especialitats en els cossos docents de professors d'Ensenyança Secundària i professors tècnics de Formació Professional, convocats per Resolució de 10 de març de 2011, la qual serà exposada al públic en la seu de la Conselleria d'Educació i en cada una de les direccions territorials d'Educació, les adreces de les quals apareixen en l'annex I a esta resolució. Així mateix, també podrà consultar-se en la pàgina d'Internet de la Conselleria d'Educació: .  
  
Segon  
En dites llistes constaran els cognoms, nom, DNI o document acreditatiu de la nacionalitat en el cas de no tindre l'espanyola, procediment selectiu, cos docent i especialitat pels quals participa, província de preferència per a realitzar l'examen i si estan exempts de la realització de la prova de coneixement dels idiomes oficials de la Comunitat Valenciana, així com la causa d'exclusió en el cas dels aspirants exclosos.  
  
  
Tercer  
Els aspirants exclosos disposaran d'un termini de deu dies hàbils, comptats a partir del següent al de la publicació d'esta resolució, per a poder esmenar el defecte que haja motivat la seua exclusió. Així mateix aquells aspirants que hagen detectat errors en la consignació de les seues dades personals podran manifestar-ho en el mateix termini. Les reclamacions es dirigiran a la Direcció General de Personal, i es presentaran per qualsevol de les formes previstes en l'apartat 3.3 de la resolució de convocatòria.  
  
Quart  
Les reclamacions presentades seran acceptades o denegades per resolució expressa del director general de Personal, per la que es declararan aprovades les llistes definitives d'admesos i exclosos, que serà publicada en el Diari Oficial de la Comunitat Valenciana.  
  
Quint  
Així mateix, de conformitat amb el que preveu la base 7.1.2 de l'esmentada resolució, es convoca els aspirants no exempts a la realització de la prova de coneixement dels idiomes oficials de la Comunitat Valenciana, que tindrà lloc el dia 24 de maig de 2011, a les 16 hores, en els llocs especificats en l'annex II a la present resolució.  
  
Sext  
Igualment, de conformitat amb el que disposa la base 7.1.1 de la resolució de convocatòria esmentada, es convoca els aspirants que no posseïsquen la nacionalitat espanyola i el seu coneixement del castellà no es deduïsca del seu origen, que han sigut declarats no exempts, per a la realització de la prova d'acreditació del coneixement de la dita llengua, descrita en l'annex III, el dia 23 de maig de 2011, a les 10.00 hores, en l'Escola Oficial d'Idiomes de València, carrer Pla de Saïdia, número 9.  
  
València, 4 de maig de 2011.- El director general de Personal: David Barelles Adsuara.  
  
  
ANNEX I  
  
Llocs d'exposició de les llistes provisionals   
d'admesos i exclosos  
  
Conselleria d'Educació  
Av. Campanar, 32  
46289 València   
  
Direcció Territorial d'Educació d'Alacant  
C/ Carratalá, 47  
03631 Alacant  
  
Direcció Territorial d'Educació de Castelló  
Av. del Mar, 23  
12023 Castelló de la Plana  
  
Direcció Territorial d'Educació de València  
Edifici PROP II  
C/ Gregorio Gea, 14  
46316 València   
  
  
ANNEX II  
  
Llocs per a la realització de la prova de coneixements   
dels idiomes oficials de la Comunitat Valenciana  
  
Aspirants la província de preferència dels quals per a realitzar la prova siga Alacant:  
Institut d'Educació Secundària Figueras Pacheco  
C/ Fernando Madroñal, 35  
03860 Alacant  
  
Aspirants la província de preferència dels quals per a realitzar la prova siga Castelló o València:  
Institut d'Educació Secundària Campanar  
C/ Plaça Badajoz, s/n  
46931 València  
  
  
ANNEX III  
  
Prova d'acreditació de coneixement   
del castellà per a estrangers  
  
La prova d'espanyol per a estrangers constarà de les parts següents:  
  
- Un test de gramàtica i lèxic (20 minuts aproximadament)  
- Dos exercicis de comprensió escrita (40 minuts aproximadament)  
- Dos exercicis de comprensió oral (20 minuts aproximadament)  
  
- Un exercici d'expressió escrita (30 minuts aproximadament)  
- Un exercici d'expressió oral (10 minuts aproximadament)